CELEX: 32006R0216
Language: fi
Date: 2006-02-08 00:00:00
Title: Komission asetus (EY) N:o 216/2006, annettu  8 päivänä helmikuuta 2006 , tiettyjen tavaroiden luokittelusta yhdistettyyn nimikkeistöön annetun asetuksen (EY) N:o 2184/97 muuttamisesta

9.2.2006   
            
            
               FI
            
            
               Euroopan unionin virallinen lehti
            
            
               L 38/15
            
         KOMISSION ASETUS (EY) N:o 216/2006,
   annettu 8 päivänä helmikuuta 2006,
   tiettyjen tavaroiden luokittelusta yhdistettyyn nimikkeistöön annetun asetuksen (EY) N:o 2184/97 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Useista komponenteista, joihin kuuluu myös kaksi käyttölevykettä, muodostuvan videoneuvottelujärjestelmän luokittelu tiettyjen tavaroiden luokittelusta yhdistettyyn nimikkeistöön 3 päivänä marraskuuta 1997 annetussa komission asetuksessa (EY) N:o 2184/97 (2) on johtanut siihen, että videoneuvottelujärjestelmä on luokiteltu CN-koodiin 8517 50 90 ja kaksi käyttölevykettä CN-koodiin 8524 91 10. Koska yhdistetyn nimikkeistön 85 ryhmän 6 huomautus muutettiin 1 päivästä tammikuuta 2002 alkaen ja harmonoidun järjestelmän komitea hyväksyi tämän huomautuksen tulkinnan lokakuussa 2004, asetuksessa (EY) N:o 2184/97 katsotaan olevan virhe.
            
         
               (2)
            
            
               Asetus (EY) N:o 2184/97 olisi sen vuoksi muutettava vastaavasti.
            
         
               (3)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 2184/97 liitteessä olevan taulukon 4 kohta tämän asetuksen liitteessä olevalla tekstillä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä helmikuuta 2006.
      
         
            Komission puolesta
         
         László KOVÁCS
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 2175/2005 (EUVL L 347, 30.12.2005, s. 9).
   
      (2)  EYVL L 299, 4.11.1997, s. 6.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Vähittäismyyntipakkauksessa oleva sarja, johon kuuluu
                  
                              —
                           
                           
                              ääniyksikkö, jossa on puhelinluuri
                           
                        
                              —
                           
                           
                              televiestintäkortti
                           
                        
                              —
                           
                           
                              videokamera, joka voidaan liittää automaattiseen tietojenkäsittelykoneeseen
                           
                        
                              —
                           
                           
                              verkkoyhteysyksikkö ja
                           
                        
                              —
                           
                           
                              kaksi levykettä, jotka sisältävät kuvapuhelimen sovellusohjelman.
                           
                        Sarjan avulla voidaan automaattisella tietojenkäsittelykoneella suorittaa lisätoimintoja (kuvapuhelin).
               
               
                  8517 50 90
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 8517, 8517 50 ja 8517 50 90 nimiketekstien mukaisesti.
                  Televiestintälaitteet (ääniyksikkö ja televiestintäkortti) antavat sarjalle sen olennaisen luonteen.